open-index/open-wikipedia-markdown huggingface dataset:
Սրատես բազեն

**Սրատես բազեն**, (), բելառուսական մուլտֆիլմ, նկարահանվել է Իրինա Կոդյուկովայի կողմից «Բելառուսֆիլմ» ստուդիայում 2012 թվականին։

## Սյուժե
Մուլտֆիլմը ստեղծվել է ըստ «Սրատես Ֆինիստ բազեի մասին» ժողովրդական հեքիաթի։ Հայրն ուներ երեք աղջիկ։ Մի անգամ նա քաղաք է գնում և այնտեղից իր աղջիկների համար նվերներ բերում. մեծին` զգեստ, միջնեկին`ականջօղ, իսկ փոքրին` Սրատես Ֆինիստ բազեի փետուր, որը պարզվեց ամենաթանկ նվերն էր...

## Հեղինակներ

## Պարգևներ
* Անիմացիոն ֆիլմերի 10-րդ միջազգային «Տինդիրինդիս-2012» փառատոնի մրցանակ` նշանակալի բանաստեղծական աշխատանքի համար (Վիլնյուս, Լիտվա, 2012) 
* XXII միջազգային կինոֆորումի «Ոսկե դյուցազն» մրցանակ (Խաբարովսկ, Ռուսաստան, 2013)
* Մանկական և երիտասարդական անիմացիոն կինոյի XVIII միջազգային կինոփառատոնի Ժյուրիի հատուկ` «Ոսկե ձկնիկ» մրցանակ` «Պատկերավոր լուծումների համար» (Գելենջիկ, Ռուսաստան, 2013)
* Ընդգրկվել է 20 լավագույն ֆիլմերի ցանկում` ըստ մասնագիտական վարկանիշի արդյունքների, որը կազմվել է Անիմացիոն ֆիլմերի XVIII ռուսական բաց փառատոնի ժյուրիի կողմից (Սուզդալ, Ռուսաստան, 2013 )

## Ծանոթագրություններ

## Արտաքին հղումներ
* 
* 

Կատեգորիա:2012 մուլտֆիլմեր
Kia Motors

**Kia Motors կորպորացիա**, կամ պարզապես **Kia Motors** (կորեերեն 기아자동차, 起亞自動車, բրենդային անվանումը **KIɅ**), գլխամասային գրասենյակը Սեուլում, Հարավային Կորեայի երկրորդ խոշորագույն ավտոարտադրողը Hyundai Motor Company-ից հետո, 2015 թվականին ավելի քան 3.3&nbsp;միլիոն մեքենայի վաճառքով։ 2015 թվականի դեկտեմբերի դրությամբ Կորպորացիայի բաժնետոմսերի փոքրամասնությունը պատկանում է Hyundai-ին, որը կազմում է բաժնետոմսերի 33.88%, որոնց շուկայական արժեքը կազմում է ավելի քան $6&nbsp;Միլիարդ։ Իր հերթին Կիային է պատկանում ավելի քան քսան Hyundai-ի մասնաճյուղեր, որը կազմում է կազմակերպության 4.9%-ից 45.37%-ը, $8.3&nbsp;միլիարդ շուկայական արժեքով։

## Ծագումնաբանություն
Ըստ Kia Motors-ի «Kia» անվանումը գալիս է սինո-կորեական «*ki*» (起, «դուրս է եկել») և «*a*» (亞, նշանակում է *(Արևելք) Ասիա*) բառերից, որոնք ուղղակի թարգմանվում են «դուրս է եկել արևելքում։»

## Պատմություն
thumb|left|upright|Kia Motors-ի հարավկորեական գործարան
Կիան հիմնադրվել է 1944 թվականի դեկտեմբերին որպես Կյանգսան Պրեսիշն Ինդաստրի, որն արտադրում էր երկաթյա խողովակներ և հեծանվի մասեր, հետագայում արտադրեց առաջին կորեական հեծանիվը 1951 թվականին։ 1952 թվականին կազմակերպությունը անվանափոխվեց որպես Kia Industries և հետագայում կառուցեց Honda լիցենզավորված փոքր մոտոցիկլներ (սկսած 1957 թվականից), Mazda լիցենզավորված բեռնատարներ (1962) և ավտոմեքենաներ (1974)։

## Ծանոթագրություններ

Կատեգորիա:Հարավային Կորեայի ավտոարտադրողներ
Կատեգորիա:Հարավկորեական ընկերություններ
Աղջիկը լեռներից (նկար)

**«Աղջիկը լեռներից (նկար)»**, ՀԽՍՀ վաստակավոր նկարիչ Արփենիկ Նալբանդյանի ստեղծած կտավը։ Ստեղծման ժամանակն անհայտ է։ Կտավը գտնվում է Հայաստանի ազգային պատկերասրահում։
Արփենիկ Նալբանդյանը դիմանկարը պատկերել է կտավի վրա, յուղաներկով, դիմանկարի չափսերն են՝ 50x70 սմ։

## Պատմություն
Արփենիկ Նալբանդյանի արվեստում հաստատուն տեղ է գրավում դիմանկարային ժանրը, որտեղ նկարչուհին վարպետորեն արտահայտել է կոնկրետ անձնավորության նկարագիրը, նրա ներաշխարհը, խոհերը, ապրումներն ու տրամադրությունները։
Ստեղծագործական իր որոնումներում Արփենիկ Նալբանդյանը չի գնացել ինչ-որ մտացածին իդեալի հետևից։ Նրա իդեալը կյանքի, մեր օրերի մարդն է, հասունացող աղջիկը, կինը` աշխատավորուհին, մայրը։

## Նկարագրություն
«Աղջիկը լեռներից» կամ «Սարերի աղջիկը» կտավը հեղինակը ստեղծել է բնության մեջ ազատ լինելու զգացումով։ Նկարչուհին աղջկա դիմանկարը տեղադրել է բարձր ու երկնամերձ սարերի ֆոնին։ Իր բնական հմայքով աղջիկը գեղեցկացրել և կենդանություն է տվել վեհ, սակայն ամայի սարերին։

## Տես նաև
* Էդուարդ Իսաբեկյան ցուցասրահ

## Ծանոթագրություններ

## Գրականություն
* Արփենիկ Նալբանդյան (Նախ.` Արա Սարգսյան) - կատալոգ, Ե., 1967
* Արամ Իսաբեկյան (Առաջաբան` Վ.Ղազարյան) – ալբոմ, Ե., «Տիգրան Մեծ», 2010, էջ 9
* Արփենիկ Նալբանդյան 100 (Հեղինակ` Հ Բադալյան) – կատալոգ, Ե., 2016

## Արտաքին հղումներ
* Էդուարդ Իսաբեկյանի պաշտոնական կայքը

Կատեգորիա:Դիմանկարներ
Կատեգորիա:Արփենիկ Նալբանդյանի նկարներ
Սեդրակյան

**Սեդրակյան**, հայկական ազգանուն։

## Ազգանունը կրողներ

### Ա
* Արիստակես Սեդրակյան (Մելիք-Առաքելյան) (1845-1906), բանասեր, պատմաբան, եկեղեցական գործիչ, թարգմանիչ

### Գ
* Գուրգեն Մարտիրոսի Սեդրակյան (1955-2011), դերասան։

### Դ
* **[[Դավիթ Սեդրակյան (այլ կիրառումներ)|Դավիթ Սեդրակյան]]**
** Դավիթ Մհերի Սեդրակյան (1938-2019), ֆիզիկոս և աստղաֆիզիկոս։
** Դավիթ Մհերի Սեդրակյան (1983), պետական գործիչ։

### Է
* Էդուարդ Արտավազդի Սեդրակյան (1944), նկարիչ, մանկավարժ։

### Լ
* Լավրենտի Սեդրակյան, (1925-), հայ սովետական շինարար
* Լարա Սեդրակյան (1982), լրագրող։

### Մ
* Մկրտիչ Հովհաննեսի Սեդրակյան (1922-2009), նկարիչ, ՀԽՍՀ վաստակավոր նկարիչ։
* Մարգար Սեդրակի Սեդրակյան (1907-1973), կոնյակագործ, ՀԽՍՀ վաստակավոր ինժեներ։
* Մհեր Դավիթի Սեդրակյան (1951), պետական գործիչ։

### Ն
* Նաիրի Սեդրակյան (1961), մաթեմատիկոս։

### Պ
* Պերճ Սեդրակյան (ծնված՝ 1949), Հայկական բարեգործական ընդհանուր միության (ՀԲԸՄ) 7-րդ նախագահ, մասնագիտությամբ իրավաբան։

### Ս
* Սեդրակ Աղասու Սեդրակյան (ծնված՝ 1950), հոգեբան, հոգեբանական գիտությունների դոկտոր, պրոֆեսոր։

### Վ
* **[[Վարդան Սեդրակյան (այլ կիրառումներ)|Վարդան Սեդրակյան]]**
** Վարդան Ժորժիկի Սեդրակյան (ծնված՝ 1967), էպոսագետ։
** Վարդան Մկրտչի Սեդրակյան (1949-2019), բեմադրիչ։

## Գրական հերոսներ
* *Սուսան Սեդրակյան*, Մկրտիչ Սարգսյան «Շահմարի առեղծվածը» վիպակի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Գալոյան

**Գալոյան**, հայկական ազգանուն։

## Ազգանունը կրողներ
### Ա
* Աննա-Մարիա Գալոյան (ծնված՝ 1982), էստոնացի քաղաքագետ։
* Աշոտ Կարլենի Գալոյան (ծնված՝ 1956), հայ դիվանագետ, Բրազիլիայում ՀՀ արտակարգ և լիազոր դեսպան։
* Արմեն Անուշավանի Գալոյան (1929-2012), հայ ականավոր կենսաքիմիկոս, բժշկական գիտությունների դոկտոր, պրոֆեսոր, ՀՀ ԳԱԱ ակադեմիկոս։

### Գ
* Գալուստ Անուշավանի Գալոյան (1927-2003), պատմաբան, կուսակցական գործիչ։

### Է
* Էդուարդ Արտաշեսի Գալոյան (1929-1979), լիտավրահար։

### Լ
* Լիլիթ Դավթի Գալոյան (ծնվ. 1953), հայ շախմատիստուհի, կանանց գրոսմայստեր։

### Կ
* Կիմ Վաչագանի Գալոյան (ծնվ. 1932), հայ ճարտարագետ, գյուտարար, տեխնոլոգ, արտադրության կազմակերպիչ։

### Հ
* Հովակ Գառնիկի Գալոյան (1924-1992), դերասան։
* Հովակ Դավթի Գալոյան (ծնվ․ 1973), դերասան։

### Մ
* Միսաիլ Արտեմի Գալոյան (ծնվ. 1921), հայկական թատրոնի ու կինոյի դերասան։

### Ռ
* Ռոբերտ Խորենի Գալոյան (ծնվ. 1964), ՀՀ պետական գործիչ, հարկային ծառայության գեներալ-մայոր։

### Ս
* Սերգեյ Սասունիկի Գալոյան (ծնվ. 1981), հայկական ծագմամբ ռուսաստանաբնակ կոմպոզիտոր և երաժշտական պրոդյուսեր, Տատու խմբի ստեղծողներից մեկը։

## Գրական հերոսներ
* *Արփիար Գալոյան*, Մկրտիչ Արմենի «Մեր գյուղի մոտերքում» վիպակի հերոսներից։

## Տես նաև
* Հարություն Մկրտչի Գարգալոյան (1901-1980), մարզիչ, սպորտի կազմակերպիչ։
* Ռուդոլֆ Հարությունի Գարգալոյան (1930-1981), նկարիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Հայերեն հիմքով ազգանուններ
Տիրամայրը մանկան հետ՝ խնձորենու տակ

**«Տիրամայրը մանկան հետ՝ խնձորենու տակ»** Պետական Էրմիտաժի հավաքածուում գտնվող Լուկաս Կրանախ Ավագի նկարը։

Նկարում պատկերված է շիկահեր Տիրամայրը՝ մանկան հետ։ Տիրամայրը հագել է վառ կարմիր շրջազգեստ և մուգ կանաչ թիկնոց, որը փոխաներկվում է դեղին աստառով։ Մանուկը աջ ձեռքով բռնել է հացի կտոր, որը խորհրդանշում է Քրիստոսի մարմինը և լյութերական զատկի համար  հանդիսանում է որպես հաղորդություն, ձախ ձեռքին խնձոր է, որն ուղղակիորեն մատնանշում է Քրիստոսի քավության  զոհ լինելը, ինչը մարդկության վրայից հանել է  մեղքի անեծքը։ Տիրամայրը նստած է խնձորենու տակ՝ շուրջբոլորը սփռված հասած, դեղնակարմիր խնձորներով, խնձորենու բնի աջ կողմում պատկերված է  ոսկե վիշապի մանրանկար, ինչը  նկարչի ինքնատիպ ստորագրությունն է, նա դա օգտագործել է իր բազմաթիվ նկարներում։ Տիրամոր ձախ կողմում տեսանելի է լեռնային լճով և ժայռի վրա փոքրիկ ամրոցով  բնապատկեր։

Պետական Էրմիտաժի արևմտաեվրոպական  գեղարվեստական  արվեստի  բաժնի արվեստագիտության  թեկնածու, ավագ գիտաշխատող 
Չ. Ա. Մեզենցևան,  15—18-րդ դարերի գերմանական մշակույթի վերաբերյալ իր ակնարկում, կատարելով նկարների երկարատև վերլուծություն, նշել է.

Նկարի ստեղծման տարեթիվը հայտնի չէ, ենթադրվում է, որ նա ստեղծվել է  1530-ական թվականներին, գեղանկարի համար հիմք է հանդիսացել տախտակը։ Էրմիտաժ է  բերվել  1851 թվականին, նկարի ծագման պատմությունը մինչև Ռուսաստանում հայտնվելը, պարզ  չի եղել,  1868 թվականին վերականգնող  Ն. Սիդորովի կողմից փայտից փոխանցվել է կտավի վրա։ Ցուցադրվում է Փոքր Էրմիտաժ շենքում՝ 255  սրահում։

1983 թվականին  ԽՍՀՄ-ում թողարկվել է նամականիշ՝  4  կոպեկ արժողությամբ՝  նկարի վերարտադրմամբ։

Հայտնի են Կրանախ Ավագի  նմանատիպ սյուժեներով ավելի վաղ շրջանի աշխատանքներ։ Նկարն իր կազմությամբ մոտիկ է Կարլսրուե քաղաքի  Կունստխալե ցուցասրահում գտնվող երիտասարդ  Հովհաննես Մկրտչի   պատկերին։ Մնացածներն էապես տարբերվում են, աշխատանքները գտնվում են Գյուստրովի ամրոցում և Բազելի գեղարվեստի թանգարանում։


File:1983 CPA 5449.jpg|«Տիրամայրը մանկան հետ՝ խնձորենու տակ»՝ ԽՍՀՄ փոստային նամականիշի վրա։
File:Lucas Chranach d. Ae. - Maria mit dem Kinde und dem Johannesknaben unter dem Apfelbaum (Kunsthalle Karlsruhe).jpg| «Տիրամայրը մանկան  և |Հովհաննես Մկրտչի հետ խնձորենու տակ, 1535։ Կունտսխալե (Կարլսրուե)
File:Lucas Cranach.d.Ä. - Maria unter dem Apfelbaum (Schloss Güstrow).jpg|«Մարիան  խնձորենու տակ»: 1526։ Գյուստրովի ամրոց


## Ծանոթագրություններ

Կատեգորիա:1530 նկարներ
Կատեգորիա:Էրմիտաժի նկարներ
Կատեգորիա:Լուկաս Կրանախ Ավագի նկարներ
Կատեգորիա:Մարիամ Աստվածածինը գեղանկարչության մեջ
Դեմի Լեյ Նել Փեթերս

**Դեմի Լեյ Նել Փեթերս** (, ), հարավաֆրիկացի մոդել, «Միսս Տիեզերք-2017» մրցույթի հաղթող։ Մրցույթի երկրորդ հաղթողը՝ Հարավաֆրիկյան Հանրապետությունից Մարգարետ Գարդիներից հետո, որը 1978 թվականին ճանաչվել էր Միսս Տիեզերք։

## Վաղ տարիներ
Դեմի Լեյ Նել Փեթերսը ծնվել է Արևմտյան Կապի Սեջֆիլդ քաղաքում, Էնն-Մարի Սթինկամպի և Բեննի Փեթերսի ընտանիքում։ Նրա համամայր կրտսեր քույրը՝ Ֆրանիեն, ի ծնե հաշմանդամ է։ Նել Փեթերսըն ավարտել է Հյուսիսարևմտյան համալսարանը՝ ստանալով բակալավրի աստիճան բիզնեսի կառավարման բնագավառում։ Ազատ տիրապետում է անգլերեն և աֆրիկաանս լեզուներին։

## Մրցույթներ
### Միսս ՀԱՀ-2017
Նել Փեթերսն իր կարիերան սկսել է «Միսս ՀԱՀ-2017» մրցույթում տարած հաղթանակից, որտեղ նա ներկայացրել է Արևմտյան Կապը։ Այդ հաղթանակը նրան հնարավորություն է տվել ներկայացնել ՀԱՀ-ը Միսս աշխարհ-2017 և Միսս Տիեզերք-2017 մրցույթներին, սակայն դրանց անցկացման ամսաթվերը համընկել են, և նա կարողացել է մասնակցել միայն Միսս Տիեզերք մրցույթին, որը կայացել է Լաս Վեգասում։

### Միսս Տիեզերք-2017
Միսս ՀԱՀ մրցույթում հաղթելում հետո Նել Փեթերսը համարվել է Միսս Տիեզերք-2017 մրցույթի հաղթողի հիմնական թեկնածու։ Հաղթելով մրցույթում՝ նա ստացել է Միսս Տիեզերքի թագը նախորդ տարվա հաղթողից՝ ֆրանսուհի Իրիս Միտենարից։ Նել Փեթերսը դարձել է Միսս Տիեզերք մրցույթի երկրորդ հաղթող Հարավաֆրիկյան Հանրապետությունից Մարգարետ Գարդիներից հետո, որը ճանաչվել էր Միսս Տիեզերք 1978 թվականին։

Մրցույթի ընթացքում Սթիվ Հարվին Նել Փեթերսին հարցրել է, թե իր որ անձնական հատկանիշներով է նա ամենցից շատ հպարտանում և ինչպես պետք է օգտագործի այդ որակները Միսս Տիեզերք դառնալուց հետո։ Փեթերսը պատասխանել է, որ «պետք է վստահ լինես քեզ վրա որպես անհատ։ Միսս Տիեզերքը կին է, որն իր մեջ հաղթել է բազմաթիվ վախեր և այդ պատճառով էլ ունակ է օգնել այլ կանանց՝ հաղթահարելու այդ վախերը։ Նա կին է, որից երբեք չի կարելի խնդրել չափից շատ, և ես կարծում եմ, որ ես հենց այդպիսի մարդ եմ»։ Նել Փեթերսը նաև հայտարարել է, որ ցանկանում է անհատական պաշտպանության իր դասընթացը օգտագործել նրա համար, որ օգնի հնարավորինս մեծ թվով կանանց և դեմ է արտահայտվել աշխատավայրում կանանց նկատմամբ ցուցաբերվող խտրականություններին՝ նշելով կանանց աշխատանքի ավելի ցածր վարձատրվելու անարդարացիությունը։

## Ծանոթագրություններ

## Արտաքին հղումներ
* Միսս ՀԱՀ

Կատեգորիա:Հարավաֆրիկացի կանանց իրավունքների իրավապաշտպաններ
Կատեգորիա:Հարավաֆրիկացի մոդելներ
Կատեգորիա:Մոդելներ այբբենական կարգով
Կատեգորիա:Միսս Տիեզերք
Կատեգորիա:Գեղեցկության մրցույթի հաղթողներ
Կատեգորիա:Հարավաֆրիկացի գործարարներ
Ժյուլեն Դյուպրե

**Ժյուլեն Դյուպրե** (, ), ֆրանսիացի նկարիչ, ռեալիզմի ներկայացուցիչ։

## Կյանք և ստեղծագործություն
Ժյուլեն Դյուպրեն ծնվել է 1851 թվականի մարտի 19-ին Ֆրանսիայի մայրաքաղաք Փարիզում։ Սովորել է գեղեցիկ արվեստների ազգային բարձրագույն դպրոցում։

Դյուպրեի գեղանկարչության ուսուցիչներն են եղել Իզիդորա Պիլյան, Անրի Լեմանան և Դեզիրե Ֆրանսուա Լոժեն։ 1876-1899 թվականներին Փարիզյան սալոնի մասնակից։

Ժյուլեն Դյուպրեն մահացել է 1910 թվականի ապրիլի 15-ին Փարիզում՝ 59 տարեկան հասակում։ Հուղարկավորվել է Պեր Լաշեզ գերեզմանատանը։

## Պատկերասրահ

Julien dupre b1030 glaneuses wm wiki.jpg
Farm Girl Feeding Chickens by Julien Dupre (1851-1910) - IMG 7225.JPG
Returning Home by Julien Dupre, c. 1895, oil on canvas - Huntington Museum of Art - DSC05296.JPG
The Harvester by Julien Dupre, c. 1880-1881, oil on canvas - Huntington Museum of Art - DSC05238.JPG


## Հրապարակված աշխատանքներ
**The Hay Harvest* (1881) - Chi Mei Museum, Tainan, Taiwan.
**Haying Scene* (1884) - St. Louis Art Museum, St. Louis, Missouri.
**The Haymakers* (1886) - Worcester Art Museum, Worcester, Massachusetts.
**Return From the Fields* - Joslyn Art Museum, Omaha, Nebraska.
**In Pasture* (1882) - Washington University Art Gallery, St. Louis, Missouri.
**Haying Scene* (1882) - Washington University Art Gallery, St. Louis, Missouri.
**Young Woman Watering Cattle* - Museum of Fine Arts, Boston, Massachusetts.
**Haymaking* (1892) -Museum of Fine Arts, Boston, Massachusetts.
**Children Feeding Geese* (1881) - Museum of Fine Arts, Boston, Massachusetts.
**Peasant Girl with Sheep* - The Fine Arts Museums of San Francisco, California.
**Milking Time* - The Fine Arts Museums of San Francisco, California.
**Women in the Fields* - Bowdoin College Museum of Art, Brunswick, Maine.
**The Young Shepherdess* - San Diego Museum of Art, San Diego, California.
**In the Pasture* (1883) - University of Kentucky Art Museum, Lexington. Kentucky.
**Le Ballon* (1886) - Reading Public Museum and Art Gallery, Reading, Pennsylvania.
**The Harvesters* (1885) - The Appleton Museum of Art, Ocala, Florida.
**The Harvester* (1880) - Huntington Museum of Art, Huntington, W.V.
**Home From the Pasture* - Columbia Museum of Art, Columbia, South Carolina.
**Woman Harvesting Hay*- Museum of Fine Arts, Houston, Texas.

## Ծանոթագրություններ

## Գրականություն
* *Dictionnaire Bénézit*.
* Howard L. Rehs, *Catalogue Raisonné de Julien Dupré (1851-1910)*.

## Արտաքին հղումներ
*Julien Dupré Catalogue Raisonné request for information at rehs.com
*Julien Dupré: A Survey - Rehs Galleries' exhibition of the artist's work, with biography.

Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Կատեգորիա:Գեղեցիկ արվեստների ազգային բարձրագույն դպրոցի շրջանավարտներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ֆրանսիացի նկարիչներ
Կադանս անսամբլ

**«Կադանսը»** ձևավորվել է 2004 թվականի փետրվարին հինգ հայ երաժիշտների կողմից` նպատակ ունենալով կատարել արգենտինացի կոմպոզիտոր Աստոր Պյացոլլայի (1921-1992) ստեղծագործությունները։ «Կադանս» անսամբլի մենեջերը ՀՀ մշակույթի վաստակավոր գործիչ Նիկա Բաբայանն է։ Ժամանակի ընթացքում այն ընդլայնեց իր կատարումները` ներառելով եվրոպական, ամերիկյան, ռուս և հայ դասական և ժամանակակից կոմպոզիտորների գլուխգործոցներ` միաժամանակ հարազատ մնալով Պյացոլլայի երաժշտական արվեստին։ Երաժշտական կատարումների ցանկում կան նաև անսամբլին և նրա անդամներին նվիրված ստեղծագործություններ։

## Կադանսի կազմն այսօր
«ԿԱԴԱՆՍԻ» ԵՐԱԺԻՇՏՆԵՐ`

* Ջաղացպանյան Հակոբ *կիթառ* **,** ՀՀ վաստակավոր արտիստ, պրոֆեսոր
* Խաչումյան Վարազդատ *ջութակ*, ՀՀ վաստակավոր արտիստ
* Եգանյան Մերուժան *ակորդեոն *'   **'
* Միքայելյան Սոֆի *դաշնամուր*
* Ամիրյան Գուրգեն *կոնտրաբաս*

2010 թվականին «Կադանս» երաժշտական կենտրոնը հիմնադրել է «Երևանյան տանգո» միջազգային փառատոնը, որի շրջանակներում նույն և հաջորդ տարում տեղի են ունեցել «Կադանս»-ի մի շարք հիշարժան համերգներ, այդ թվում` ֆրանսիացի կոմպոզիտոր և ակորդեոնահար Ռիչարդ Գալլիանոյի, արգենտինացի դիրիժոր Ֆակունդո Ագուտինի և բանդոնեոնահար Մարսելո Նիսինմանի հետ, փառատոնին մասնակցել է նաև Սանկտ-Պետերբուրգի «Տերեմ» քառյակը։

2013 և 2022 թվակններին Երևանում կայացել են հիշարժան համերգներ արգենտինացի կոմպոզիտոր և բանդոնեոհահար Վալտեր Րիոսի և երգչուհի Մարիէլ Դյուպետիի հետ։

2013 թվականի նոյեմբերի 28-ին Սանկտ-Պետերբուրգի Մարիինյան թատրոնի համերգասրահում տեղի է ունեցել «Կադանսի» ելույթը, որը հերաձակվել է Մարինյան TV կայքով։

«Կադանս»-ի «Էքսպրեսիա․ Հայկական կերպարանափոխումներ» ձայներիզը 2008 թ. արժանացել է Լյուքսեմբուրգի «Պիցցիկատո» երաժշտական հանդեսի «Սուպերսոնիկ» մրցանակին։

«Կադաս»-ն արժանացել է մի շարք ազգային և միջազգային պարգևների։

## Հյուրախաղեր և սկավառակագրություն (2004-2023)
Անսամբլի առաջին համերգային շրջագայությունը տեղի է ունեցել 2005 թ. ապրիլին։

«Կադանս»-ը մեծ հաջողությամբ հանդես է եկել Արգենտինայում` Բուենոս Այրեսի «Կոլոն» և «Սերվանտես» հանրաճանաչ թատրոններում։ Առաջին հյուրախաղերին հաջորդել են բազմաթիվ ելույթներ մի շարք երկրներում և միջազգային փառատոներում։ 2005 թվականից առ այսօր «Կադաս»-ը համերգներով հանդես է եկել բոլոր մայրցամաքներում։

2004-2023 թվականների ընթացքում անսամբլը թողարկել է 15 CD, 21 DVD և 8 BRD։

## Մրցանակներ և պարգևներ
«Կադանս»-ի «Էքսպրեսիա․ Հայկական կերպարանափոխումներ» ձայներիզը 2008 թ. արժանացել է Լյուքսեմբուրգի «Պիցցիկատո» երաժշտական հանդեսի «Սուպերսոնիկ» մրցանակին։

* 2012 թվականին «Կադանս» անսամբլի կիթառահար Հակոբ Ջաղացպանյանը արժանացել է Հայաստանի վաստակավոր արտիստի կոչման։
* 2012 թվականին «Կադանս» անսամբլի ջութակահար Վարազդատ Խաչումյանը պարգևատրվել է Մովսես Խորենացի մեդալով։
* 2015 թվականին «Կադանս» անսամբլի ջութակահար Վարազդատ Խաչումյանը արժանացել է Հայաստանի վաստակավոր արտիստի կոչման։

## Հղումներ և աղբյուրներ

Կատեգորիա:Հայկական երաժշտական խմբեր
Կատեգորիա:2004 հիմնադրումներ Հայաստանում
Օլեգ Վարդանյան

**Օլեգ Մամիկոնի Վարդանյան** (), հայ ճարտարապետ, ճարտարապետության տեսաբան։ Ճարտարապետության դոկտոր (1990), պրոֆեսոր (1994): Հայաստանի ճարտարագիտական ակադեմիայի թղթակից անդամ (1994): Հայաստանի ճարտարապետների միության անդամ (1978)։

## Կենսագրություն
Օլեգ Վարդանյանը ծնվել է 1946 թվականի մայիսի 11-ին, Երևանում։ 1971 թվականին ավարտել է Երևանի պոլիտեխնիկական ինստիտուտը։ Դասախոսել է Երևանի պետական ճարտարապետաշինարարական համալսարանում։ Հեղինակ է Բյուրեղավանի գլխավոր հատակագծի (1973), Երևանում՝ ՀԽՍՀ ժողովրդական տնտեսության նվաճումների ցուցահանդեսի ցուցադրման տաղավարի ծալքավոր ծածկի (1980), Մոնրեալի Կոնկորդ համալսարանի ցուցադրման տաղավարի (1979), Էջմիածնում՝ թատրոն-էստրադայի (1985) և այլն։

Կազմել է «Սկատ», «Ճարտարապետա-բիոնիկական կոնստրուկտիվ ձևերի կիրառումը գյուղական բնակելի և հասարակական կառույցներում» և այլ կատալոգներ, ուսումնամեթոդական ձեռնարկներ։ Հեղինակ է «Կառուցվածքային ծալքավոր մակերեսներ» (անգլերեն, 1979) գրքի։

## Մահ
Մահացել է 1997 թվականի դեկտեմբերի 24-ին, Երևանում։

## Երկեր
* Կառուցվածքային ծալքավոր մակերեսներ, Մոնրեալ, 1979 (անգլերեն)։
* Ճարտարապետության դինամիկ կառուցվածքային ձևավորման տեսական հիմքերը, Երևան, 1983։
* Սկատ (պատկերագիրք)։
* Ճարտարապետա-բիոնիկական կոնստրուկտիվ ձևերի կիրառումը գյուղական բնակելի և հասարակական կառույցներում (պատկերագիրք)։

## Ծանոթագրություններ

## Արտաքին հղումներ
* 

Կատեգորիա:ՀՊՃՀ շրջանավարտներ
Կատեգորիա:Հայ ճարտարապետներ
Կատեգորիա:Հայ ճարտարապետության դոկտորներ
Կատեգորիա:Հայ պրոֆեսորներ
Կատեգորիա:Հայաստանի ճարտարապետների միության անդամներ
Կատեգորիա:Ճարտարապետության տեսաբաններ
Քաղաքացիական պատերազմի տարիներին զոհվածների հուշարձան (Կրասնի Սուլին)

**Քաղաքացիական պատերազմի տարիներին զոհվածների հուշարձան** (), հուշարձան Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Ռակով ավանից 1 կմ հեռավորության վրա։ Այն նվիրված է 1917-1922 թվականների Ռուսաստանի քաղաքացիական պատերազմի ընթացքում զոհվածներին։ Տեղադրվել է 1920 թվականին։

## Պատմություն
Քաղաքացիական պատերազմի տարիներին զոհվածների հուշարձանը, որը եղբայրական գերեզման է, տեղադրվել է 1920 թվականի նոյեմբերի 5-ին՝ Ռոստովի մարզի Կրասնի Սուլին քաղաքի Ռակովո ավանից 1 կմ հեռավորության վրա գտնվող բլրի վրա։

Հուշարձանը գլանաձև մետաղյա կոթող է, որի վերնամասը կոնաձև է։ Ամբողջ հուշարձանը ներկված է կապույտ, իսկ գմբեթի մասը և այն պսակող հնգաթև աստղը՝ կարմիր։ Եռակցված է խողովակներից և երկաթից։ Այս հուշարձանի հեղինակը Սուլին երկաթուղային կայարանի վագոնային դեպոն է։

Ռուսաստանի քաղաքացիական պատերազմի ընթացքում 1918 թվականին սպիտակգվարդիականների հետ մարտերում զոհվել է կարմիր բանակի 35 զինծառայող։ Նրանց ազգանունները պարզված չեն։ Հենց նրանց հիշատակին էլ նվիրված է այս կոթող-հուշարձանը։ Հուշարձանի շուրջը օղակաձև արված է հետևյալ գրությունը. «Հավերժ փառք հեղափոխության գործի համար զոհված մարտիկներին»։ Դեպի հուշարձանը տանում են աստիճաններ։

## Ծանոթագրություններ

Կատեգորիա:1920 հիմնադրումներ Ռուսաստանում
Կատեգորիա:Կրասնի Սուլինի տեսարժանություններ
Հարավային կղզի (Նոր Զելանդիա)

**Հարավային կղզի** (, , **Տե-Վաի-Պոունամու**, 1840-ական թվականներին նաև **Նոր Մանսթեր**), Նոր Զելանդիայի ամենամեծ կղզին (ըստ մեծության՝ երկրորդը Հյուսիսային կղզին է)։

## Աշխարհագրություն
Կղզու մակերեսը 150 437կմ² է։ Ըստ իր մեծության՝ աշխարհի 12-րդ կղզին է։

Կուկի նեղուց՝ նեղուց, որը Հարավային և Հյուսիսային կղզիները բաժանում է իրարից։
thumb|left|200px|Հարավային կղզու երկաթգծային քարտեզ (ներառյալ՝ չգործողները)

Արևմտյան ափի երկայնքով ձգվում է Հարավային Ալպեր լեռնաշղթան։ Այստեղ է գտնվում ձյունապատ Կուկի լեռը, որը Նոր Զելանդիայի ամենաբարձր կետն է (3724 մ)։ Այս կղզու 18 պիկերը 3000 մետրից ավելի բարձրություն ունեն։ Լեռներում հաշվվում է 360 սառցադաշտ, որոնցից խոշորագույնները Թասմանի, Ֆրանց-Իոսիֆի, Ֆոքսի սառցադաշտերն են։ Պլեյստոցենային սառցե դարաշրջանում սառցադաշտերը մեծ հզորություն ունեին, անընդհատ գահավիժում էին դեպի Քենթբերիսկի հարթավայր և զբաղեցնում էին ժամանակակից Օտագո պրովինցիայի հարավի զգալի մասը։ Այս շրջաններին բնորոշ են U-աձև հովիտները, խիստ մասնատված ռելիեֆը և սառը լճերը, որոնք ձգվածձև ունեն (Տե-Անաու, Մանապոուրի, Ուակատիպու և Հավեա)։ Այստեղ է գտնվում նաև Նոր Զելանդիայի ամենաբարձր ջրվեժներից մեկը՝ Սազերլենդը, որն ունի 580 մ բարձրություն։

Այստեղ տեղակայված են այնպիսի էնդեմիկ տեսակների արեալներ, ինչպիսին է կեա (*Nestor notabilis*) թութակը։

## Բնակչություն
2010 թվականի տվյալների համաձայն՝ այստեղ բնակվում է 1 038 600 մարդ, որը կազմում է ողջ Նոր Զելանդիայի բնակչության մոտավորապես 24 %-ը։ Ամենախոշոր քաղաքները Քրայստչերչը և Դանիդինն են։

## Ծանոթագրություններ

## Արտաքին հղումներ
* Նոր Զելանդիայի ատլաս 

Կատեգորիա:Կղզիներ այբբենական կարգով
Կատեգորիա:Նոր Զելանդիայի կղզիներ
Ջուզեպպա Բարբապիկկոլա

**Ջուզեպպա Էլեոնորա Բարբապիկկոլա** (, ), իտալացի բնափիլիսոփա, պոետ և թարգմանիչ։ Առավել հայտնի է 1722 թվականին Ռենե Դեկարտի «Փիլիսոփայության սկզբունքները» աշխատության թարգմանությամբ։

Նա Արկադիի ակադեմիայի անդամ էր Բոլոնյայում և հանդես էր գալիս Myristic կեղծանվան տակ։ Հաճախ պոեմներ էր հրապարակում իր ընկերուհու՝ Լուիզա Վիկոյի հետ։ «Փիլիսոփայության սկզբունքների» իր թարգմանության մեջ նա հայտարարում է, որ կանայք, ի տարբերություն նրան ինչին հավատում են իր ժամանակակիցները, ոչ թե մտավոր հետամնաց են ի ծնե, այլ պարզապես կրթության պակաս ունեն։

## Աշխատություններ
* *«La tradutrice a' lettori*», Prefazione alla traduzione de *I Principi della filosofia di Renato Des-Cartes*. Tradotti dal francese col confronto del latino in cui l’autore gli scrisse da Giuseppa Eleonora Barbapiccola tra gli Arcadi Mirista, Mairesse,Torino, 1722.
* Sonetto contenuto nella raccolta *Componimenti in lode del padre Michelangelo da Reggio di Lombardia, cappuccino, predicatore nel duomo di Napoli, nella quaresima dell’anno CIOIOCCXXIX* di Giambattista Vico, Stamperia di F. Mosca, Napoli, 1729.

## Ծանոթագրություններ

## Գրականություն
* E. Grillo, [BARBAPICCOLA, Giuseppa Eleonora"](http://www.treccani.it/enciclopedia/giuseppa-eleonora-barbapiccola_(Dizionario_Biografico)/), *Dizionario Biografico degli Italiani*, vol. VI, Istituto dell'Enciclopedia Italiana Treccani
* Miriam Focaccia, Barbapiccola Giuseppa Eleonora, da *Scienza a due voci*, Բոլոնիայի համալսարան
* The Feminist Encyclopedia of Italian Literature, (a cura di Rinaldina Russell), Greenwood Press, Westport Connecticut, 1997
* Paula Findlen, Rebecca Marie Messbarger, «Giuseppa Eleonora Barbapiccola», in *Maria Gaetana Agnesi et alia. The Contest for Knowledge*, University of Chicago Press, 2005 ISBN 978-0-226-01055-7 (pp.&nbsp;37–66)

Կատեգորիա:18-րդ դարի փիլիսոփաներ
Կատեգորիա:Իտալացի բանաստեղծուհիներ
Կատեգորիա:Իտալացի թարգմանիչներ
Կատեգորիա:Իտալացի կին գիտնականներ
Կատեգորիա:Իտալացի կին փիլիսոփաներ
Կատեգորիա:Իտալացի ֆեմինիստներ
Էլեոնորա Ֆորենցա

**Էլեոնորա Ֆորենցա** (, ), իտալացի քաղաքական գործիչ, Կոմունիստական վերածնունդ կուսակցության՝ մշակույթի և հաղորդակցության հարցերով խոսնակ, 2014 թվականից Եվրոպական խորհրդարանի անդամ Եվրոպական միավորված ձախեր ֆրակցիայից։ *Femministe Nove* կոլեկտիվի և Գրամշիի միջազգային ընկերության հոգաբարձուների խորհրդի անդամ։

## Կենսագրություն
Էլեոնորան ծնվել և մեծացել է Բարիում։ 2002 թվականին գերազանցությամբ ավարտել է Բարիի համալսարանի գրականության ֆակուլտետը։ Նույն համալսարանում դոկտորական աստիճան է ստացել իտալերեն լեզվի ուսումնասիրության համար։ 2016 թվականին Նեապոլի "L'Orientale" համալսարանում  դոկտորական աստիճան է ստացել նաև Կնոջ պատմության և գենդերային նույնականության ոլորտում ֆեմինիզմի և Իտալիայի կոմունիստական կուսակցության մասին թեզի պաշտպանության համար։ Էլեոնորա Ֆորենցան Հռոմի Տրի համալսարանում եղել է քաղաքական մտքի պատմության հետազոտող։

## Ծանոթագրություններ

## Արտաքին հղումներ
* Էլեոնորա Ֆորենցան Եվրախորհրդարանի կայքում
* Էլեոնորա Ֆորենցան Openpolis.it-ում

Կատեգորիա:Իտալիայի կին քաղաքական գործիչներ
Կատեգորիա:Իտալացի ֆեմինիստներ
Կատեգորիա:21-րդ դարի կին քաղաքական գործիչներ
Ելենա Հակոբյան

**Ելենա Հրաչիկի Հակոբյան** (), ուկրաինացի մարզուհի, լողի պարալիմպիկ խաղերի չեմպիոն և բազմակի մրցանակակիր, դահուկավազքի և բիաթլոնի Ձմեռային պարալիմպիկ խաղերի կրկնակի մրցանակակիր։ Ուկրաինայի սպորտի վաստակավոր վարպետ (1998)։ Պարգևատրվել է «Արժանիքների համար» I, II և III աստիճանի շքանշանով և «Օլգա» II և IIІ աստիճանի շքանշանով։

## Կենսագրություն
Ելենա Հակոբյանը ծնվել է 1969 թվականի հոկտեմբերի 4-ին Ենակիևո քաղաքում։ Մանկության տարիներին նրա նախասիրությունները երաժշտությունն ու սպորտն էին։ 14 տարեկանում ընդունվել է Բելգորոդի երաժշտական ուսումնարան։ Բելգորոդում նրա վրա ավազակային հարձակում է տեղի ունեցել, և նա մեջքի շրջանում դանակի հարված է ստացել, որը թույլ չի տվել նրան ինքնուրույն տեղաշարժվել առանց սայլակի։ Չնայած անհնար էր առողջությունն ամբողջությամբ վերականգնել, սակայն Ելենա Հակոբյանն ավարտել է երաժշտական ուսումնարանը, որից հետո ընդունվել է ֆիզիկական կուլտուրայի և սպորտի Դնեպրոպետրովսկի պետական ինստիտուտ։

## Սպորտային կարիերա
Զբաղվել է աթլետիկայով, դահուկավազքով, բիաթլոնով, բայց ի վերջո լողը ընտրել է որպես իր հիմնական մասնագիտություն։ Սկզբում մարզվել է Յուրի Վդովիչենկոյի ղեկավարությամբ, 2001-2005 թվականներին՝ Մարինա և Օլեգ Կուզմինների մոտ, 2005 թվականից նրա հետ աշխատել է Լեոնիդ Մանգերը։ Ատլանտայի պարալիմպիկ խաղերում 50, 100 և 200 մետր ազատ ոճում նվաճել է երեք արծաթե մեդալ։ Սիդնեյի պարալիմպիկ խաղերում նա կրկին եռակի արծաթե մեդալակիր է եղել նույն սպորտաձևերում։ Աֆինայի պարալիմպիկ խաղերում ավելի հաջող է ներկայացել, որտեղ կարողացել է դառնալ չեմպիոն 50 մետր լողում։

## Անձնական կյանք
2008 թվականին Ելենա Հակոբյանն ամուսնացել է և ավարտել իր մարզական կարիերան։ 2010 թվականին երկու երեխա է ունեցել։

## Ծանոթագրություններ

Կատեգորիա:Մարզիկներ այբբենական կարգով
Կատեգորիա:Հայ մարզուհիներ
Կատեգորիա:Ուկրաինացի մարզիկներ
Կատեգորիա:Պարալիմպիկ խաղերի չեմպիոններ
Կատեգորիա:Ուկրաինացի լողորդներ
Walking Out

«**Walking Out**» (), հայ երգչուհի Սրբուկի երգը, որով ներկայացրել է Հայաստանը Եվրատեսիլ 2019 երգի մրցույթին։ Երգի և տեսահոլովակի պրեմիերան կայացել է 2019 թվականի մարտի 10-ին։ Երաժշտոթյան հեղինակներն են Lost Capital-ը և tokionine-ն, իսկ բառերի հեղինակն է Գարիկ Պապոյանը, ով նաև «Not Alone» երգի համահեղինակն էր՝ Եվրատեսիլ 2014 երգի մրցույթին Հայաստանի կողմից ներկայացված երգի։

## Երաժշտական տեսահոլովակ
Walking Out տեսահոլովակի թիզերը, որի ռեժիսորն է Արթուր Մանուկյանը, դուրս է եկել 2019 թվականի մարտի 8-ին։ Իսկ մարտի 10-ին երգը թողարկվել է Եվրատեսիլ երգի մրցույթի պաշտոնականՅուԹուբյան էջում։ Տեսահոլովակը ընդամենը մեկ շաբաթում գրանցեց երեք ու կես միլիոն դիտում։

## Եվրատեսիլ երգի մրցույթ

Սրբուկը երգը կատարել է Եվրատեսիլ երգի մրցույթի երկրորդ կիսաեզրափակչում, որ կայացել է Իսրայելի Թել Ավիվ քաղաքում 2019 թվականի մայիսի 16-ին։

## Ծանոթագրություններ

## Արտաքին հղումներ
* Walking Out երգի տեսահոլովակը ՅուԹյուբում

Կատեգորիա:2019 սինգլներ
Կատեգորիա:Եվրատեսիլ 2019 երգի մրցույթի երգեր
Կատեգորիա:Հայաստանի երգերը Եվրատեսիլ երգի մրցույթում
Եսենտուկի

**Եսենտուկի**, քաղաք Ռուսաստանի Ստավրոպոլի երկրամասում։ Իր շուրջ ձևավորում է Եսենտուկի առողջարանային քաղաքը։

1992 թվականից հատուկ պահպանվող էկոլոգո-առողջարանային Կովկասյան հանքային ջրեր շրջանի վարչական կենտրոնն է։ 2006 թվականից քաղաքը դաշնային նշանակության առողջարանային քաղաք է։ Քաղաքում է գտնվում երկաթգծի Եսենտուկի կայարանը, «Հանքային ջրեր» - Կիսլովոդսկ գիծը։

## Աշխարհագրություն
Քաղաքը գտնվում է Ստավրոպոլի երկրամասի հարավային հատվածում, Պոդկումոկ գետ հովտում, Բորգուստային միանալու հատվածում։ Եսենտուկին Պյատիգորսկ քաղաքից 17 կմ արևմուտք է, իսկ Ստավրոպոլից՝ 200 կմ հարավ-արևելք։ Տարածքի միջին բարձրությունը ծովի մակարդակից 600-650 մետր է։

; Կլիմա
Կլիման մայրցամաքային, լեռնային-տափաստանային է։ Միջին ջերմաստիճանը հուլիսին +20,4&nbsp;°C է, առավելագույնը հասնում է +37&nbsp;°C։ Ձմեռը ցուրտ չէ, հաճախ դրական ջերմաստիճանով, սակայն կարող է լինել սառնամանիք մինչև −33&nbsp;°C։ Հունվարին միջին ջերմաստիճանը −4,2&nbsp;°C է։ Հաճախ նկատվում են մառախլապատ օրեր (նոյեմբերին և դեկտեմբերին 13-ից 14 օր)։ Աշունը երկար է ու տաք, սառը գիշերներով։ Սառեցման առաջին օրերը լինում են հոկտեմբերին։ Ողջ աշունը շատ կարճ է, իսկ արդեն ապրիլինի ջերմաստիճանը կտրուկ բարձրանում է։ Սառեցման վերջին օրերը ապրիլի կեսերին են։ Ամառը տաք է, մեծաքանակ չոր և շոգ օրերով։ Տարեկան միջին տեղումները 536 մմ է։

## Ծանոթագրություններ

## Արտաքին հղումներ
* Եսենտուկիի քաղաքապետարանի պաշտոնական կայք 

Կատեգորիա:1825 թվականին հիմնադրված բնակավայրեր
Կատեգորիա:Ռուսաստանի առողջարաններ
Դար Ալաղես

**Դար Ալաղես**, վեց գագաթանի հրաբխային զանգված, գտնվում է Հայաստանի Վայոց ձորի մարզում։ Տարածքի լանջերը գտնվում են ծովի մակարդակից 1500 մետր բարձրության վրա, ամենաբարձրը Սմբատասարի (2700 մետր) և Վայոց սարի (2500 մետր) գագաթներն են։ Զանգվածը կազմված է անդեզիտային տեսակներից։ Վերջին ժայթքումը տեղի է ունեցել մեր թվարկությունից առաջ 2000 թվականին (± 1000)։

Հրաբխից դեպի արևմուտք է գտնվում Հերհերի ջրամբարը։

## Տես նաև
* Հայաստանի հրաբուխների ցանկ

## Ծանոթագրություններ

Կատեգորիա:Հրաբուխներ այբբենական կարգով
Կատեգորիա:Հայաստանի հրաբուխներ
Կատեգորիա:Հայաստանի լեռնագագաթներ
Կատեգորիա:Հայաստանի լեռներ
Աբդուլֆաթահ Ասիրի

**Աբդուլֆաթահ Ասիրի** (, ), սաուդացի ֆուտբոլիստ, «Ալ-Ահլի» ակումբի և Սաուդյան Արաբիայի ֆուտբոլի ազգային հավաքականի կիսապաշտպան։

## Ակումբային կարերիա
Աբդուլֆաթահ Ասիրին ֆուտբոլիստի իր կարերիան սկսել է Ջիդդա քաղաքի «Ալ-Իթթիհադ» ակումբում։ 2013 թվականի հունվարի 25-ին իր նորամուտն է նշել Սաուդյան Արաբիայի պրո-լիգայում՝ թիմի հիմնական կազմում հանդես գալով «Ալ-Ֆեյսալի» ակումբի դեմ արտագնա խաղում։ 5 օր անց Աբդուլֆաթահ Ասիրին իր առաջին գոլն է խփել բարձրագույն լիգայում՝ հաշիվը բացելով «Հաջեր» ակումբի դեմ խաղում։ 2016 թվականի ապրիլի 24-ին նույն «Հաջեր» ակումբի դեմ խաղում դարձել է դուբլի հեղինակ։

2016 թվականի ամռանը Աբդուլֆաթահ Ասիրին տեղափոխվել է Ջիդդայի մեկ այլ՝ «Ալ-Ահլի» ակումբ։

## Կարիերան հավաքականում
2014 թվականի մայիսի 24-ին Աբդուլֆաթահն իր նորամուտն է նշել Սաուդյան Արաբիայի հավաքականի կազմում՝ երկրորդ խաղակեսում փոխարինման դուրս գալով Իսպանիայում անցկացվող Մոլդովայի հավաքանի դեմ ընկերական խաղում։ Մասնակցել է նաև 2018 թվականի ֆուտբոլի աշխարհի առաջնության ընտրական փուլի խաղերին։

## Ձեռքբերումներ
 «**Ալ-Իթթիհադ**»
* Սաուդյան Արաբիայի թագավորի գավաթի գավաթակիր (1), 2013

## Ծանոթագրություններ

## Արտաքին հղումններ
* Պրոֆիլը ksa-team.com կայքում
* 
* 
* Պրոֆիլը slstat.com կայքում

Կատեգորիա:Արաբ ֆուտբոլիստներ
Կտավախոտ սովորական

**Կտավախոտ սովորական** (), խլածաղկազգիների ընտանիքին պատկանող դեղաբույս։

## Նկարագրություն
Տահաճ հոտով, առանցքային արմատով և ուղուղ, վերին մասում գեղձային մազիկներով ծածկված ցողունով բազմամյա խոտաբույս է, որի բարձրություն 40-70 սմ է։ Նստադիր, կանաչ, հերթադիր, գծային-նշտարաձև տերևները խիտ են դասավորված։ Երկարավուն խիտ ողկույզներում հավաքված են դեղին ծաղիկները։ Բաժակը բաժանված է հինգ սրածայր երկարավուն-ձվաձև թերթիկների։ Երկշուրթ դեղին պսակի  պսակաթերթիկները միաձուլվելով, առաջացնում են խողովակ, ունեն վառ նարնջագույն ուռուցիկ հատված ստորին շուրթի վրա, փակ երախ և երկար խթան։ Սև սկավառակաձև սերմերով պտուղը երկարավուն բազմասերմ տութիկ է, որը բացվում է գագաթնային մասում։

## Տարածվածություն
Որպես մոլախոտ աճում է խոտածածկ լանջերին, մերձալպյան մարգագետիններում, անտառաեզրերին և գետափերին։ Հանդիպում է Շիրակի, Լոռու, Գեղարքունիքի, Կոտայքի մարզերում։ Գեղարզարդային և թունավոր բույսեր են։

## Նշանակություն
Բուժական նպատակներով օգտագործում են բույսի վերգետնյա մասը, որը հավաքում են ծաղկման շրջանում։ Բույսի պատրաստուկներն ունեն քրտնաբեր, միզամուղ, լեղամուղ և թույլ լուծողական ազդեցություն, կիրառվում են նաև թութքի, որքինի և պսորիազի բուժման համար։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Խլածաղկազգիներ
Կատեգորիա:Բազմամյա բույսեր
Կատեգորիա:Թունավոր բույսեր
Կատեգորիա:Խոտաբույսեր
Հալևորուկ շեղանկյունատերև

**Հալևորուկ շեղանկյունատերև** (), բարդածաղկավորների ընտանիքին պատկանող դեղաբույս։

## Նկարագրություն
Մինչև 50-200 սմ բարձրությամբ, ուղղահայաց ցողուններով, հաստ հորիզոնական կոճղարմատով, թունավոր բազմամյա խոտաբույս է։ Երկար կոթուններով ստորին խոշոր, սղոցաեզր տերևները ամբողջաեզր են, իսկ վերինները՝ ռոմբաձև-նշտարաձև են, կարճ կոթուններով կամ նստադիր։ Վահանիկաձև ծաղկաբույլեր կազմող բազմաթիվ զամբյուղները գլանաձև են։ Զամբյուղներն ունեն երկսեռ, քառանդամ պսակով խողովակաձև ծաղիկներ։ Թույլ կողավոր, գորշագույն փուփուլիկներով պտուղները գլանաձև սերմնիկներ են։

## Տարածվածություն
Աճում է վերին լեռնային գոտու մերձալպյան մարգագետիններում և անտառաեզրերին։ Հանդիպում է Տավուշի, Լոռու, Գեղարքունիքի, Արագածոտնի և Սյունիքի մարզերում։

## Նշանակություն
Բուժական նպատակներով օգտագործում են բույսի՝ ալկալոիդներ, նեոպլատիֆիլին, սառացին, սենեցիֆիլին պարունակող արմատները, կոճղարմատը և վերգետնյա մասը։ Բույսից պատրաստաված պատրաստուկներն օգտագործում են սահմանափակ քանակությամբ և բժշկի հսկողության պայմաններում։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Բարդածաղկավորներ
Կատեգորիա:Թունավոր բույսեր
Կատեգորիա:Բազմամյա բույսեր
Կատեգորիա:Խոտաբույսեր
Թիմունը և միաժանին

**Թիմունը և միաժանին**, 2001 թվականին «Անիմոս» ստուդիայում նկարահանված մուլտիպլիկացիոն ֆիլմ, որի պատվիրատուն բրիտանական BBC հեռուստաընկերությունն է։ Ռեժիսոր Նատալյա Օռլովան մուլտֆիլմը ստեղծել է «Աշխարհի ժողովուրդների հեքիաթների» շրջանակներում, կանադական էսկիմոսների հեքիաթների մոտիվներով։

Ֆիլմը մասնակցել է Սուզդալ - 2002 փառատոնի մրցութային ծրագրին։

## Սյուժե
Կանադայի հյուսիսում ապրում էր էսկիմոսների ընտանիքը՝ ամուսինը, կինը, նրանց կույր որդին՝ Թիմունը, փոքր աղջիկը և կնոջ քույրը՝ մորաքույր Թիմունան։ Ցանկացած եղանակի մորաքույրը թափառում էր ծովափին և ինչ-որ պահ զգում է ծովի կանչը, սուզվում է ծովում և վերածվում միաժանու։ Այդ ժամանակ նա կանչում է Թիմունին, նստեցնում իր մեջքին և միասին լողում են դեպի ծովը։ Մինչ նրանք լողում էին Թիմունի տեսողությունը վերականգնվում է։ Այդ ժամանակ մորաքույրը տղային հետ է վերադարձնում ծնողների մոտ, իսկ ինքը ընդմիշտ հեռանում է ծով։

## Ստեղծողներ

## Փառատոններ և պարգևներ
* 2002 թվականին անիմացիոն ֆիլմերի Սուզդալ-2002 7-րդ ռուսական բաց փառատոնին «Թիմունը և միաժանին» (ռեժիսոր Նատալյա Օռլովա) մուլտֆիլմը գեղարվեստական բարձր պրոֆեսիոնալ լուծումների համար արժանացել է ժյուրիի մրցանակին
* 2002 թվականին Անսիի ԱՖՄՓ հեռուստատեսային ֆիլմեր կատեգորիայի մրցանակի
* 2002 թվականին 9-րդ «Կրոկ» ԱՖՄՓ-ին «Հեռուստասերիալներ» կատեգորիայում արժանացել է դիպլոմի
* 2002 թվականին «Արյոնկայի» 6-րդ համառուսաստանյան տեսողական արվեստ փառատոնում անիմացիոն ֆիլմեր մրցույթում ստացել է ժյուրիի մրցանակը։

## Տեսահոլովակ
Մուլտֆիլմը թողարկվել է DVD սկավառակով «Ճանապարհորդություն հեքիաթների աշխարհում» մուլտֆիլմների ժողովածուում։

## Ծանոթագրություններ

## Արտաքին հղումներ
* 
* 
* «Тимун и нарвал» на сайте animos.ru
* 

Կատեգորիա:2001 մուլտֆիլմեր
Կատեգորիա:Կարճամետրաժ մուլտֆիլմեր
Ճրագախոտ եգիպտական

**Ճրագախոտ եգիպտական** (), ճրագախոտազգիների ընտանիքին պատկանող դեղաբույս։

## Նկարագրություն
Մինչև 50 սմ բարձրությամբ, կարճ գեղձային մազիկներով ծածկված, հերթադիր դասավորված, նոսր, ձվաձև-նշտարաձև թեփուկներ ունեցող հաստ, դեղանվուն ցողունով, քամու միջոցով տարածվող սերմերով մակաբույծ է։ Ցողունի մյուս կեսին գրեթե հավասար ծաղկաբույլը գլանաձև է։ Բաժակի խողովակն ավարտվում է բզաձև սուր ատամիկներով, ծալվածքի մոտ լայնացող նեղ խողովակով պսակը երկնագույն-կապույտ է։ Փոշանոթներն ու առէջաթելերի հիմքային հատվածները մազապատ են։ Բազմաթիվ, շատ մանր սերմերով պտուղը կաշվեկերպ տուփիկ է։

## Տարածվածություն
Աճում է վայրի և մշակովի բույսի արմատների վրա։ Հանդիպում է Տավուշի, Գեղարքունիքի, Սյունիքի մարզերում և Երևանում։

## Նշանակություն
Բուժական նպատակներով օգտագործում են բույսի դաբաղանյութեր, ստերոիդներ, ալկալոիդներ պարունակող վերգետնյա մասը։ Թուրմը երբեմն կիրառում են որպես կապող միջոց լուծի, էնտերոկոլիտների բուժման համար։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Ճրագախոտազգիներ
Կատեգորիա:Խոտաբուսյեր
Մարիա Օկչիպինտի

**Մարիա Օկչիպինտի** (, ), անարխա-ֆեմինիստական շարժման գործիչ Իտալիայում։

## Կենսագրություն
Ծնվել է 1921 թվականին սիցիլիական Ռագուզայում։

1944 թվականին նա դարձավ Իտալական կոմունիստական կուսակցության անդամ և մասնակցում էր 1945 թվականին զինվորների զորակոչման դեմ ուղղված ժողովրդական ըմբոստությանը։ Ձերբակալվեց և ծոնաթացավ անարխիստների հետ։ Նրանց հետ մեկտեղ նա հետագայում շարունակեց պայքարն իր ընկերների ազատ արձակման համար, որոնք մնացել էին անազատության մեջ։

Պահպանողական Սիցիլիայի պայմաններում, նա ինչպես և մյուս հասարակական ակտիվ կանայք, ընդդիմանալով հայրիշխանական գենդերային դերերին, նա հալածանքների էր ենթարկվում իր հարևանների և ընտանիքի կողմից։ Այդ իսկ պատճառով տեղափոխվեց Նեապոլ և շատ էր ճանապարհորդում։

Օկչիպինտին հայտնի դարձավ իր ինքնակենսագրության` «Կինը Ռագուզայից» («Una donna di Ragusa») շնորհիվ,  որն առաջին անգամ հրատարակվել է 1957 թվականին։

Թեպետև, գիրքը մնաց աննկատ ընդհուպ մինչև 1976 թվական դրա վերահրատարակումը, երբ նրան գրական մրցանակ շնորհվեց։

Թեպետ Օկչիպինտին շատ բանով կանխագործեց 1970-ական թվականներին ֆեմինիստական շարժումը Իտալիայում, սակայն նա քննադատում էր այդ նույն շարժումը։ Նրա կարծիքով, իսկական ֆեմինիզմը պետք է չսահմանափակվեր սեքսուալ ազատությամբ, այլ պետք է ձգտեր ազատվել բոլոր տեսակի ճնշումներից։ «Առաջնության» սկզբունքը պետք է հաղթահարվի, և կանայք պետք է դադարեն ձգտել ինստիտուցիոնալացված իշխանության։ Հեղափոխությունը պետք է կատարվի և ժամանակակից կյանքում և ընտանիքում։ Բացի այդ, Օկչիպինտին վերհանում էր Իտալիայի հյուսիսի կանանց սոցիալ-ռասիստական արհամարհանքը երկրի հարավի կանանց նկատմամբ։

## Ծանոթագրություններ

Կատեգորիա:Իտալացի ֆեմինիստներ
Կատեգորիա:Ֆեմինիստ գրողներ
Կատեգորիա:Իտալացի գրողներ
Կատեգորիա:Անարխիստ գրողներ
Դանիել Սաջոմո

**Դանիել Ալեսսանդրո Սաջոմո Մոսկերա** (, ), վենեսուելացի ֆուտբոլիստ, «Կարակաս» ֆուտբոլային ակումբի կիսապաշտպան։

## Ակումբային կարիերա
Սաջոմոն«Կարակաս» ակումբի սան է։

2014 թվականի նոյեմբերի 20-ին «Սամորա» ակումբի դեմ խաղում նա իր դեբյուտն է նշել Վենեսուելայի ֆուտբոլի առաջնությունում։ 2015 թվականի հոկտեմբերի 4-ին «Էստուդիանտես դե Մերիդա» ակումբի դեմ խաղի ժամանակ իր առաջին գոլն է խփում «Կարակաս» ակումբի կազմում.:

## Միջազգային կարիերա
2015 թվականին Վենեսուելայի հավաքականի երիտասարդական կազմում Սաջոմոն մասնակցել է Պարագվայում անցկացվող Հարավային Ամերիկայի երիտասարդական առաջնությանը։ Մրցաշարում նա մասնակցել է Պարագվայի, Պերուի և Կոլումբիայի հավաքականների դեմ հանդիպումներին։

2017 թվականին Դանիելը մասնակցել է Էկվադորում կայացած Հարավային Ամերիկայի երիտասարդական առաջնությանը։ Մրցաշարի շրջանակներում մասնակցել է Էկվադորի, Բրազիլիայի, Ուրուգվայի և Արգենտինայի երիտասարդական հավաքականների դեմ խաղերին։

## Ձեռքբերումներ
 (երիտասարդական հավաքական)
* Հարավային Ամերիկայի ֆուտբոլի երիտասարդական առաջնություն, 2017

## Ծանոթագրություններ

## Արտաքին հղումներ
* Պրոֆիլը soccerway կայքում
* Պրոֆիլը sports.ru կայքում

Կատեգորիա:Վենեսուելացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Արգենտինոս Խունիորսի ֆուտբոլիստներ
Մայա Քելյան

**Մայա Պետրոսի Քելյան** (, ), ծագումով հայ բուլղարացի սոցիոլոգ։ Բուլղարիայի գիտությունների ակադեմիայի պրոֆեսոր։ *Philosophical Alternatives* ամսագրի խմբագրական խորհրդի անդամ։

## Կենսագրություն
Մայա Քելյանը ծնվել է 1957 թվականի մայիսի 18-ին, Պլովդիվում։ 1979 թվականին ավարտել է Սոֆիայի համալսարանի սոցիոլոգիայի և փիլիսոփայության ֆակուլտետները։ 1993 թվականին մասնագիտական որակավորման դասընթաց է անցնել Էսսեքսի համալսարանում (Մեծ Բրիտանիա), 1994-1995, 2004-2005, 2012-2013 թվականներին՝ Կիոտոյի համալսարանում, 1997-1998 թվականներին՝ Տեխնոլոգիական համալսարանում, 2015-2016 թվականներին՝ Կիոտոյի ճապոնական հետազոտությունների միջազգային կենտրոնում, Ճապոնիա, 2006 թվականին՝ Հոնկոնգի համալսարանում, 2014 թվականին՝ Չժենչոյի ազգային համալսարանում, Թայբեյ։ 1990 թվականին դարձել է գիտությունների թեկնածու, 1991 թվականից` գիտաշխատող, 2000 թվականից՝ II աստիճանի ավագ գիտաշխատող, 2009 թվականից` գիտությունների դոկտոր, 2011 թվականից` Բուլղարիայի գիտությունների ակադեմիայի սոցիոլոգիայի ինստիտուտի պրոֆեսոր։ 2008 թվականին ղեկավարել է ինստիտուտի «Համայնքների և սոցիալական շերտավորման» բաժինը։ Աշխատում է սոցիալական շերտավորման, տեղական համայնքների, սպառման, կենսակերպի և սոցիալական կառույցների հեռանկարների վրա Բուլղարիայում, Ճապոնիայում, Չինաստանում և Թայվանում։ Դասավանդել է Նեոֆիտ Ռիլսկու անվան հարավարևմտյան համալսարանում, Բլագոևգրադ (1998-2001), Սոֆիայի համալսարանում (2001-2002, 2006) և Բուրգասի ազատ համալսարանում (2002-2003)։

## Անդամակցություն
* Սոցիոլոգիական միջազգային ասոցիացիայի (RC 28 Social Stratification in ISA, 1991-) սոցիալական հետազոտությունների հանձնաժողովների անդամ
* «Ազատ ժամանակի սոցիոլոգիա» միջազգային սոցիոլոգիական ասոցիացիայի անդամ (RC 13 Sociology of Leisure at ISA) (2007-) 
* Գյուղական սոցիոլոգիայի եվրոպական ընկերակցություն (European Association of Rural Sociology, 1991-) 
* Ճապոնական հետազոտությունների եվրոպական ընկերակցություն (European Association for Japanese Studies (EAJS) (1995-)

## Ծանոթագրություններ

Կատեգորիա:Բուլղարահայ սոցիոլոգներ
Կատեգորիա:Սոֆիայի համալսարանի շրջանավարտներ
Նուսա (գետ, թափվում է Կորալյան ծով)

**Նուսա** (), գետ Սանշայն-Քոստ շրջանում, Հարավարևելյան Քվինսլենդ, Ավստրալիա։

## Նկարագրություն
Հոսքի ընդհանուր ուղղությունը հյուսիսից հարավ է։ Ստորին հոսանքում Նուսան ձևավորում է Քուտարաբա, Կուլուլա, Կոմո, Քուրոյբա, Ուէյբա և Դոնելլա լճերը։ Գետը հոսում է Գրեյթ Սենդի ազգային պարկի տարածքով։ Այնտեղ՝ ստորին հոսքում, տեղակայված են հետևյալ բնակավայրերը՝ Բորին Փոինթ, Քուրոյբա, Նուսա Նորթ Շոր, Տեուանտին, Նուսավիլ և Նուսա Հեդս։ Հիմնական վտակներն են՝ Կին-Կին-Կրիկ և Տիուա-Կրիկ։ Հիմնական կղզիներն են՝ Գոութ, Շիպ, Մեյքփիս։ Վերջինիս տարածքը կազմում է 0,15 քառ․ կմ։ 2003 թվականի մայիսից այն պատկանում է ձեռնարկատեր Ռիչարդ Բրենսոնին, որը գնել է կղզին 2,86 մլն դոլարով։ Նա նախատեսել էր վերածել այն շքեղ հանգստավայրի՝ անտեսելով հանրային բողոքները։ Ըստ 2008 թվականի տվյալների՝ կղզում արդեն կար երեք վիլլա, լողավազան, լանդշաֆտային այգիներ, թենիսի դաշտ և երկհարկանի խոհանոց։

Գետի վրա՝ Տեուանտին քաղաքի մոտ, ողջ տարին գործում է լաստանավ։

Գետի ափերին բնակություն են հաստատում չվող թռչունները, որոնք այստեղ են գալիս Ալյասկայից և Ասիայից՝ ձմեռելու համար։ Նրանց ընդհանուր թիվը հասնում է 40,000-ի՝ շուրջ 43 տեսակ։

Գետի տարածքում լայնորեն զարգացած է զբոսաշրջությունը։

## Պատմություն
1960-ականների կեսերից գետաբերանի հարավային հատվածը սկսել է ակտիվորեն կառուցվել՝ Նուսավիլլ և Նուսա-Հեդս քաղաքների կտրուկ աճի շնորհիվ։ Այս գործունեության պատճառով առաջացել են լայնածավալ, ավելի քան մեկ ու կես կիլոմետր երկարությամբ ավազի առափնյա ծանծաղուտներ, և արդյունքում վերացել են հյուսիսային ծովափերը։

2007 թվականին Նուսայում հայտնաբերվել է հազվադեպ մուտացիայի զոհեր՝ երկգլխանի իխտիոպլանկտոն։ Դրա մեղավորը, ամենայն հավանականությամբ, գետի քիմիական աղտոտումն է, որն առաջացել է մակադամիա ընկույզի մշակման գործարանի աշխատանքի հետևանքով։ Գործի քննությունը դադարեցվել է 2010 թվականին, քանի որ մեղադրյալներ չեն հայտնաբերվել։

## Ծանոթագրություններ

## Արտաքին հղումներ
* Река Нуса  на сайте *geonames.org
* [http://www.noosaholidayparks.com.au/noosa-river Парк выходного дня «Река Нуса»] 
* [http://noosaqueen.com/ Круизы по реке Нуса]  на сайте *noosaqueen.com
* Река Нуса на Ֆեյսբուք
* Рыбалка на реке Нуса  на YouTube Видео 0:24:28
* Подводные съёмки реки Нуса на YouTube Видео 0:03:56
* Съёмки реки Нуса с беспилотника на YouTube Видео 0:04:53

Կատեգորիա:Ավստրալիայի գետեր
Գոլիարդա Սապիենցա

**Գոլիարդա Սապիենցա** (, ), իտալացի դերասանուհի և գրող։

## Կենսագրություն
Հայրը` Ջուզեպպե Սապիենցան, սիցիլիացի փաստաբան և ձախանարխիստական ուղղության քաղաքական գործիչ էր։ Մայրը` *Grido del popolo* սոցիալիստական կուսակցության թուրինյան ամսագրի գլխավոր խմբագիրն էր, որտեղ խմբագիր էր աշխատում Անտոնիո Գրամշին։ 1940 թվականին կրթաթոշակով ընդունվեց Հռոմի Դերասանական արվեստի ազգային ակադեմիան, ուսումն ընդհատվեց պատերազմի պատճառով։ Միացել է Դիմադրության շարժմանը։ Հետպատերազմյան տարիներին ելույթ էր ունենում թատերական բեմերում Պիրանդելլոյի պիեսներում, իսկ 1945 թվականին հիմնեց իր սեփական թատերական ընկերությունը (գոյություն ունեցավ ընդհուպ մինչև 1952 թվականը)։ 1940-1950-ական թվականներին խաղացել է Ալեսսանդրո Բլազետտիի, Լուիջի Կոմենչինիի, Լուկինո Վիսկոնտիի (Զգացմունք) և այլ ֆիլմերում։ 1983 թվականին նկարահանվեց Մարգերիտ Դյուրասի «Հռոմեական երկխոսություն» ֆիլմում։ Կյանքի վերջին տարիներին դերասանական արվեստ էր դասավանդում Էքսպերիմենտալ կինոկենտրոնում։ Վախճանվել է աստիճաններից գլորվելու հետևանքով։

## Գրական ստեղծագործություն և ճանաչում
Գոլիարդա Սապիենցան ուշ սկսեց գրել։ Նրա առաջին ինքնակենսագրական վեպը` «Բաց նամակը» հրատարակվեց 1967 թվականին։ Նրա գլխավոր ստեղծագործությունը «Երջանկության արվեստ» վեպն է, որը գրվել է 1967-1976 թվականներին, հակակղերական երանգների և ժամանակակիցների ֆեմինիստական խիստ քննադատության պատճառով հրատարակվեց, այն էլ կրճատված տարբերակով, միայն 1998 թվականին (ամբողջական տարբերակը` 2003 թվականին). 2008 թվականին «Էյնաուդի» խոշոր հրատարակչության կողմից դրա նոր հրատարակչությունը մեծ հաջողություն ունեցավ։ Ավելի ուշ հրատարակվեց նրա ինքնակենսագրական վեպը մանկության մասին «Ես, Ժան Գաբենն եմ» (2010) և բանաստեղծուհու մի շարք այլ բանաստեղծություններ` որոշ ստեղծագործություններ մինչ օրս մնում են նրա արխիվներում։

Մեծ ճանաչում բանաստեղծուհին ստացավ միայն 2000-ական թվականներին։ Նրա գրքերը թարգմանվել են անգլերեն, ֆրանսերեն, գերմաներեն, իսպաներեն,կատալոներեն, գալիսերեն, հոլանդերեն և այլ լեզուներով։

## Գրքեր
* Բաց նամակ / *Lettera aperta* (1967, переизд. 1997, 2007)
* Միջօրեական գիծ / *Il filo di mezzogiorno* (1969, վերահրատարակվեց 2003)
* *L’Università di Rebibbia* (1983, վերահրատարակվեց 2006, 2012)
* Վստահություն կասկածների մեջ/ *Le certezze del dubbio* (1987, վերահրատարակվեց 2007)
* Ուրախության արվեստ / *L’arte della gioia. Romanzo anticlericale* (1998, 2003, 2006, 2008)
* Պարտադրված ճակատագիր / *Destino coatto* (2002, վերահրատարակվեց 2011)
* Ես, Ժան Գեբենն եմ / *Io, Jean Gabin* (2010, http://morebo.ru/tema/segodnja/item/1355299951380 )
* *Il vizio di parlare a me stessa. Taccuini 1976-1989*, հուշատետր (2011)

## Ծանոթագրություններ

## Գրականություն
* Providenti G. La porta è aperta. Vita di Goliarda Sapienza. Catania: Villaggio Maori Edizioni, 2010
* Appassionata Sapienza/ A cura di Monica Farnetti. Milano: La tartaruga, 2011
* «Quel sogno d’essere» di Goliarda Sapienza: percorsi critici su una delle maggiori autrici del Novecento italiano/ A cura di Giovanna Providenti. Roma: Aracne, 2012

## Աղբյուրներ
* Կենսագրություն, ստեղծագործություն

Կատեգորիա:20-րդ դարի իտալացի կին գրողներ
Կատեգորիա:20-րդ դարի կին գրողներ
Կատեգորիա:Իտալացի դերասանուհիներ
Կատեգորիա:Իտալացի կին գրողներ
Կատեգորիա:Իտալացի ֆեմինիստներ